Diari Oficial de la Generalitat Valenciana


Sumari del DOGV 5994, del 16-04-2009 (2009/4144)

RESOLUCIÓ de 25 de març de 2009, de la Conselleria d'Economia, Hisenda i Ocupació, per la qual s'autoritza determinada transferència de crèdits entre diferents capítols i programes de la Conselleria de Medi Ambient, Aigua, Urbanisme i Habitatge i que implica l'habilitació d'un nou programa pressupostari. Expediente número 14.001/09-001.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5994

Data del DOGV
:   16-04-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/4144


Data del document
:   25-03-2009

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * modificació pressupostària

RESOLUCIÓ de 25 de març de 2009, de la Conselleria d'Economia, Hisenda i Ocupació, per la qual s'autoritza determinada transferència de crèdits entre diferents capítols i programes de la Conselleria de Medi Ambient, Aigua, Urbanisme i Habitatge i que implica l'habilitació d'un nou programa pressupostari. Expediente número 14.001/09-001. [2009/4144]  
El que disposa el Decret 177/2008, de 28 de novembre del Consell, de modificació del Decret 92/2007, de 6 de juliol del Consell, pel qual s'establix l'estructura orgànica bàsica de la Presidència i de les conselleries de la Generalitat, implica determinats ajustos en l'estructura i competències de la Conselleria de Medi Ambient, Aigua, Urbanisme i Habitatge, que consistixen en:  
- La «Direcció General d'Ordenació del Territori» passa a denominar-se «Direcció General d'Urbanisme», i cedix les seues competències en matèria d'ordenació del territori i del litoral a la «Direcció General del Territori i Paisatge».  
- La «Direcció General del Medi Natural» cedix les competències en matèria de gestió d'espais naturals a la «Direcció General del Territori i Paisatge».  
- La «Direcció General del Paisatge» passa a denominar-se «Direcció General del Territori i Paisatge», i assumix com a noves les competències en matèria de gestió d'espais naturals del programa pressupostari 442.80, Conservació d'Espais Naturals, així com les competències en ordenació del territori i del litoral que s'integraran en el nou programa pressupostari 432.30 denominat Ordenació del Territori i el Litoral.  
A fi d'adequar la nova estructura orgànica i funcional, es proposa la transferència de crèdits entre distints capítols i programes de la Conselleria de Medi Ambient, Aigua, Urbanisme i Habitatge, així com l'habilitació del nou programa pressupostari 432.30 denominat Ordenació del Territori i el Litoral.  
En tot cas, atés l'abast dels canvis proposats, s'ha estimat oportú que les despeses de personal, i conseqüentment els llocs de treball, es mantinguen vinculats a les aplicacions pressupostàries d'origen.  
En conseqüència, i en virtut del que disposen els articles 17 i 19 de la Llei 17/2008 de Pressupostos de la Generalitat per a l'exercici 2009, resolc:  
Primer  
S'autoritza el canvi de denominació de la «Direcció General del Paisatge» que passa a denominar-se «Direcció General del Territori i Paisatge» i assumix les competències en matèria de gestió d'espais naturals del programa pressupostari 442.80, Conservació d'Espais Naturals, que passa a dependre d'esta direcció general, la qual cosa implica la transferència de crèdits següent:  
  
Segon  
S'autoritza el canvi de denominació de la «Direcció General d'Ordenació del Territori» que passa a denominar-se «Direcció General d'Urbanisme» i que cedix les seues competències en matèria d'ordenació del territori i del litoral a la «Direcció General del Territori i Paisatge» a la qual s'adscriu el nou programa pressupostari 432.30 denominat Ordenació del Territori i el Litoral, la qual cosa implica la transferència de crèdits següent:  
  
Tercer  
S'autoritza la vinculació a les aplicacions de destí de les línies de subvenció i projectes d'inversió dels programes afectats, amb idèntiques dades descriptives i distribució de fons, i pels imports assenyalats en els punts anteriors.  
Quart  
Els fons previstos en la FP3 que detalla els ingressos afectes al programa pressupostari 432.20, Urbanisme, relatius al projecte d'inversió MA813 per un import de 532.000,00 euros, s'afecten el nou programa pressupostari 432.30, Ordenació del Territori i Litoral, projecte d'inversió MA813.  
Quint  
Com a conseqüència de l'autorització adoptada en els punts anteriors, es procedirà pels òrgans gestors a la reassignació dels compromisos de despesa comptabilitzats abans de l'adopció del present acord.  
València, 25 de març de 2009.- El vicepresident segon del Consell i conseller d'Economia, Hisenda i Ocupació: Gerardo Camps Devesa.